Diari Oficial de la Generalitat Valenciana


Sumari del DOGV 9232, del 10-12-2021 (2021/12631)

RESOLUCIÓ de 30 de novembre de 2021, de la Vicepresidència i Conselleria d'Igualtat i Polítiques Inclusives, per la qual s'accepten les renúncies a una beca per a persones llicenciades o graduades en Ciències Polítiques i de l'Administració, i una beca per a persones llicenciades o graduades en Econòmiques o Administració i Direcció d'Empreses, i es concedeix la primera per a la realització de pràctiques professionals en matèria de polítiques inclusives en la Secretària Autonòmica de la Vicepresidència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9232

Data del DOGV
:   10-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12113


Data del document
:   30-11-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 30 de novembre de 2021, de la Vicepresidència i Conselleria d'Igualtat i Polítiques Inclusives, per la qual s'accepten les renúncies a una beca per a persones llicenciades o graduades en Ciències Polítiques i de l'Administració, i una beca per a persones llicenciades o graduades en Econòmiques o Administració i Direcció d'Empreses, i es concedeix la primera per a la realització de pràctiques professionals en matèria de polítiques inclusives en la Secretària Autonòmica de la Vicepresidència. [2021/12154]  
  
Vista l'Ordre 5/2020, de 23 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de les beques per a la realització de pràctiques professionals en matèria de polítiques inclusives en la Secretaria Autonòmica de la Vicepresidència (DOGV 8846, 30.06.2020).  
Vista la Resolució de 14 de setembre de 2020, de la Vicepresidència i Conselleria d'Igualtat i Polítiques Inclusives, per la qual es convoca la concessió de cinc beques per a la realització de pràctiques professionals en la Secretaria Autonòmica de la Vicepresidència (DOGV 8906, 16.09.2020).  
Vist que mitjançant Resolució de 30 de desembre de 2020, de la Secretaria Autonòmica de la Vicepresidència, de la Vicepresidència i Conselleria d'Igualtat i Polítiques Inclusives, es concedeixen quatre beques per a la realització de pràctiques professionals en la Secretaria Autonòmica de la Vicepresidència (DOGV 8993, 11.01.2021).  
Vist que mitjançant la Resolució de 15 de març de 2021, de la Vicepresidència i Conselleria d'Igualtat i Polítiques Inclusives, per la qual s'accepten les renúncies a una beca per a persones llicenciades o graduades en Econòmiques i/o Administració i Direcció d'Empreses, i es concedeix aquesta per a la realització de pràctiques professionals en matèria de polítiques inclusives en la Secretaria Autonòmica de la Vicepresidència (DOGV 9047, 24.03.2021).  
Vist que de conformitat amb la Resolució de 30 de desembre de 2020 i l'Ordre 5/2020, de 23 de juny, citades, es va establir una borsa de reserva prioritzada per ordre decreixent de puntuació, per a cobrir les places vacants que es pogueren produir en les beques adjudicades.  
Vist que en data 4 de novembre de 2021 l'adjudicatària, Silvia Martínez Rocher, amb DNI \*\*\*0186\*\*, comunica la renúncia a la beca que se li havia concedit, amb efectes del dia 14 de novembre de 2021.  
Vist que en data 11 de novembre de 2021, Iván Lorente Olivares, amb DNI \*\*\*9862\*\*, que és la persona que figura en la llista de la borsa de reserva en primer lloc, comunica la seua renúncia a aquesta.  
Vist que, Víctor Alejandro Torres Fernández, amb DNI \*\*\*9372\*\*, que és la persona següent que figura en la llista de la borsa de reserva, compleix amb tots els requisits de l'article 5 de l'Ordre 5/2020, de 23 de juny, per a adjudicar-li la beca vacant.  
Vist que en data 11 de novembre de 2021 l'adjudicatari, Jesús Estruch Cucarella, amb DNI \*\*\*5857\*\*, comunica la renúncia a la beca que se li havia concedit, amb efectes del dia 30 de novembre de 2021.  
Vist que en data 19 de novembre de 2021, Neus Ortega Martínez, amb DNI \*\*\*2123\*\*, que és la persona que figura en la llista de la borsa de reserva en primer lloc, comunica la seua renúncia, i no hi ha més persones candidates en aquesta.  
En conseqüència, conforme amb el que s'estableix en els articles 12, 13, 18 i 20 de l'Ordre 5/2020, de 23 de juny, en relació amb la Resolució de 30 de desembre de 2020, citades, resolc:  
  
Primer  
Acceptar les renúncies de Silvia Martínez Rocher i Iván Lorente Olivares per a la realització de pràctiques professionals en la Secretaria Autonòmica de la Vicepresidència, de la Vicepresidència i Conselleria d'Igualtat i Polítiques Inclusives, amb efectes del 14 de novembre i 11 de novembre de 2021, respectivament, per a la beca destinada a persones llicenciades o graduades en Ciències Polítiques i de l'Administració.  
  
Segon  
Acceptar les renúncies de Jesús Estruch Cucarella i Neus Ortega Martínez per a la realització de pràctiques professionals en la Secretaria Autonòmica de la Vicepresidència, de la Vicepresidència i Conselleria d'Igualtat i Polítiques Inclusives, amb efectes del 30 de novembre i 19 de novembre de 2021, respectivament, per a la beca destinada a persones llicenciades o graduades en Econòmiques i/o Administració i Direcció d'Empreses.  
  
Tercer  
Adjudicar la beca per a la realització de pràctiques professionals en la Secretaria Autonòmica de la Vicepresidència, per a persones llicenciades o graduades en Ciències Polítiques i de l'Administració, i que ha quedat vacant, a Víctor Alejandro Torres Fernández, amb DNI \*\*\*9372\*\*, pel període de gaudi restant, condicionat al fet que hi haja consignació pressupostària suficient en l'exercici.  
  
Quart  
La publicació de la present resolució produirà els efectes de notificació, conforme amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, podrà interposar-se potestativament recurs de reposició davant el mateix òrgan que l'ha dictada, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant el Jutjat Contenciós Administratiu de València, en el termini de dos mesos a comptar des de l'endemà de la publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 30 de novembre de 2021.- La vicepresidenta del Consell i consellera d'Igualtat i Polítiques Inclusives, p. d. (R 14.09.2020), el secretari autonòmic de la Vicepresidència: Ivan Castañón Ortega.